rejauldu/bengali-wikipedia huggingface dataset:
সংরক্ষণ। --- যুদ্ধমন্ত্রী আলাপ ০১:৫৮, ২৫ ডিসেম্বর ২০১৩ (ইউটিসি)  আমি মনে করি নিন্টেন্ডো এর নিবন্ধন ডিলিট করা উচিত হবে না। কারন, ইংরেজী ভার্সন -এ এই নিবন্ধনটি রয়েছে। যদি আমরা বাংলা উইকিপিডিয়াকে ইংরেজী এর মত বিশাল করতে চাই, তাহলে আমাদেরকে নিন্টেন্ডোকে যোগ করতেই হবে। আর নিন্টেন্ডো একটি অ্যানিমি, গেম, কনসোল প্রস্তুত কারক। তাই এটিকে অন্তর্ভুক্ত করতে কোনো সমস্যা থাকার কথা না। --দেওয়ান নাঈম (আলাপ) ১৬:৪০, ৮ জানুয়ারি ২০১৩ (ইউটিসি)
এভা গ্রিন () (জন্ম: ৫ই জুলাই, ১৯৮০) একজন ফরাসি চলচ্চিত্র অভিনেত্রী ও মডেল। তার জন্ম ও বেড়ে ওঠা প্যারিসে, বর্তমানে কখনও কখনও লন্ডনেও থাকেন। ভগ ম্যাগাজিন তাকে "killer looks, intelligence and modesty"-এর জন্য প্রশংসা করেছে আর দি ইন্ডিপেন্ডিন্ট ম্যাগাজিন তাকে "gothic, quirky, and sexy" হিসেবে বর্ণনা করেছে। তিনি অভিনেত্রী Marlène Jobert এর কন্যা।  গ্রিনের প্রথম সিনেমা দ্য ড্রিমার্স। ছবিটিতে প্রচুর নগ্ন দৃশ্য থাকার কারণে তিনি বিতর্কিত হয়ে পড়েন। পরে ২০০৬ সালে কিংডম অফ হ্যাভেন-এ অভিনয় করে প্রশংসা কুড়ান। ২০০৬ সালের জেমস বন্ড সিনেমা ক্যাসিনো রয়্যাল-এ বন্ড গার্ল ছিলেন গ্রিন। এই চরিত্রের জন্য তিনি বাফটা পুরস্কার অর্জন করেন। পরবর্তীতে অনেক ইন্ডিপেন্ডেন্ট ছবিতেও কাজ করেছেন তিনি।   চলচ্চিত্র তালিকা   বছর  চলচ্চিত্র  চরিত্র  টীকা ও পুরস্কার  ২০০৩  দ্য ড্রিমার্স  ইসাবেল  মনোনীত – ইউরোপিয়ান ফিল্ম অ্যাওয়ার্ডস – সেরা অভিনেত্রী ২০০৪  অর্সিন লুপিন  ক্লারিসা দ্য দ্যুরে-সুবিসে   ২০০৫   কিংডম অফ হ্যাভেন  সিবিলা   ২০০৬   ক্যাসিনো রয়্যাল  ভেসপার লিন্ড  বিজয়ী - বাফটা রেইজিং স্টার অ্যাওয়ার্ড বিজয়ী - এম্পায়ার অ্যাওয়ার্ড – বেস্ট ফিমেল নিউকামার  মনোনীত - স্যাটার্ন পুরস্কার – সেরা পার্শ্ব অভিনেত্রী ২০০৭  দ্য গোল্ডেন কম্পাস  সেরাফিনা পেকালা  ২০০৯  ফ্র্যাংকলিন  এমিলিয়া/স্যালি  ক্র্যাক্‌স  মিস জি  ২০১০  ওম্ব  রেবেকা  কাজ চলছে দ্য লাস্ট ওয়ার্ড   কাজ চলছে   ব্যক্তিগত জীবন   প্রচুর নগ্ন দৃশ্য ও যৌনতা পূর্ণ চরিত্রে অভিনয় করেন কেন, এ প্রসঙ্গে জিজ্ঞেস করা হলে এভা নিজেকে বাস্তব জীবনে খুবই লাজুক একজন মানুষ বলে পরিচয় দিয়ে বলেন, "আমি যে ঠিক কেন এই কাজ করি জানি না। আমার থেরাপি নেওয়া দরকার!" কোন চরিত্রের জন্য নগ্ন হওয়া আসলেই প্রয়োজন সেই সিদ্ধান্ত তিনি কীভাবে নেন জানতে চাইলে এভা আরো বলেন, "অবশ্যই এমন কখনো হয় না যে কোন একটা চলচ্চিত্র করার আগে আমি আগে থেকেই মনস্থির করে রাখি, 'এই তো, এইবার নিজের স্তন দুটি দেখাবই আমি!' এসব দৃশ্য করার সময় নিজেকে খুবই নাজুক মনে হয় আমার। আমার মনে আছে, আমার প্রথম চলচ্চিত্রের সময়ও সবাই আমার নগ্নতা নিয়েই কথা বলেছিল।" এই প্রসঙ্গে আরেকটি সাক্ষাৎকারে এভা আরো বলেন, "নগ্নতা নিয়ে আমেরিকায় এত হট্টগোল কেন হয় আমি বুঝি না। আপনি চলচ্চিত্রে সহিংসতা ও আগ্নেয়াস্ত্র এত খোলামেলাভাবে দেখাতে পারছেন, অথচ স্তন দেখানো নিয়ে এত অভিযোগ? স্তন দিয়ে কি কখনো কাউকে খুন করা সম্ভব?"    বহিঃসংযোগ     বিষয়শ্রেণী:১৯৮০-এ জন্ম বিষয়শ্রেণী:ফরাসি চলচ্চিত্র অভিনেত্রী বিষয়শ্রেণী:বাফটা বিজয়ী বিষয়শ্রেণী:ফরাসি নাস্তিক বিষয়শ্রেণী:জীবিত ব্যক্তি বিষয়শ্রেণী:ফরাসি নারী মডেল বিষয়শ্রেণী:২১শ শতাব্দীর ফরাসি অভিনেত্রী বিষয়শ্রেণী:ইংল্যান্ডে ফরাসি প্রবাসী বিষয়শ্রেণী:প্যারিসের অভিনেত্রী বিষয়শ্রেণী:ইহুদি অভিনেত্রী বিষয়শ্রেণী:ইহুদি ফরাসি অভিনেত্রী
২০০১ সালে বাংলাদেশের কমিউনিস্ট পার্টির সমাবেশের উপর বোমা হামলা ছিল বাংলাদেশের ঢাকার পল্টন ময়দানে বাংলাদেশের কমিউনিস্ট পার্টির সমাবেশে সংঘটিত একটি সন্ত্রাসী গ্রেনেড হামলা। এই হামলায় পাঁচজন নিহত এবং কয়েক ডজন আহত হয়েছে।   পটভূমি  বাংলাদেশের কমিউনিস্ট পার্টি ঢাকার পল্টন ময়দানে একটি সমাবেশ করছিল।  র‍্যালিটি ছিল ২০ জানুয়ারি ২০০১। বাংলাদেশের কমিউনিস্ট পার্টি ব্রিটিশ ভারতে পরিচালিত অল ইন্ডিয়া কমিউনিস্ট পার্টির উত্তরসূরি সংগঠন। দলটি ধর্মীয় মৌলবাদের বিরুদ্ধে এবং ধর্মনিরপেক্ষতার সমর্থন করে।  ১৯৯৯ সাল থেকে আফগানিস্তান থেকে অনেক প্রবীণ জিহাদি বাংলাদেশে ফিরে আসছিল এবং বাংলাদেশে বেশ কয়েকটি হামলা চালিয়েছিল।    আক্রমণ  মূল মঞ্চ থেকে প্রায় ৬০০ ফুট দূরে সমাবেশে বোমাটি বিস্ফোরিত হয়। বিস্ফোরণে ৫ জন মারা যায় এবং কয়েক ডজন আহত হয়।  সঙ্গে সঙ্গে চারজন এবং একজন হাসপাতালে মারা যান।  বোমা বিস্ফোরণের পর দলের কর্মীরা রাস্তায় গাড়ি ভাঙচুর করে বলে জানা গেছে।  হামলাটি করেছে বাংলাদেশে হরকাত-আল-জিহাদ আল ইসলামী ।    বিচার  মুফতি আবদুল হান্নান এবং হরকাত-আল-জিহাদ আল-ইসলামীর ১২ জন সদস্যের বিরুদ্ধে এই হামলার অভিযোগ আনা হয়েছে।    তথ্যসূত্র   বিষয়শ্রেণী:বাংলাদেশে সন্ত্রাসবাদ বিষয়শ্রেণী:বাংলাদেশে সন্ত্রাসী ঘটনা বিষয়শ্রেণী:বাংলাদেশের ইতিহাস (১৯৭১-বর্তমান) বিষয়শ্রেণী:২০০১-এ বাংলাদেশে খুন
ঢোল সমুদ্র দীঘি ঝিনাইদহ জেলার একটি ঐতিহাসিক স্থান। এটি ঝিনাইদহ সদর উপজেলার পাগলা কানাই ইউনিয়নে অবস্থিত।  ইতিহাস ঝিনাইদহ অঞ্চলে একসময় রাজা মুকুট রায় নামে এক প্রভাবশালী জমিদার শাসন করতেন। তিনি ছিলেন পরাক্রমশালী ও ধনবান শাসক। কথিত আছে, রাজা কখনও ১৬টি হাতি, ২০টি অশ্ব এবং প্রায় ২,২০০ সৈন্য ছাড়া বাইরে বের হতেন না। খাঁন জাহান আলীর মতোই তিনি রাস্তা নির্মাণ, জলাশয় খনন ও জনকল্যাণমূলক কাজে ছিলেন বিশেষভাবে উদ্যোগী। তাঁর অন্যতম শ্রেষ্ঠ কীর্তি হলো ঝিনাইদহের পাগলা কানাই ইউনিয়নে অবস্থিত ঐতিহ্যবাহী ঢোল সমুদ্র দীঘি। প্রায় ৫২ বিঘা জমির উপর বিস্তৃত এই দীঘিটি ঝিনাইদহের সর্ববৃহৎ জলাশয়। দীর্ঘ শতাব্দী ধরে এটি পানীয় জলের প্রধান উৎস এবং আজও রাজকীয় ইতিহাসের এক জীবন্ত সাক্ষী। রাজা মুকুট রায়ের রাজধানী ছিল ঝিনাইদহ শহরের পূর্বাঞ্চল বিজয়পুরে। বাড়ীবাথানে ছিল তাঁর বিশাল গোশালা, যেখানে অসংখ্য গাভী পালা হতো। এজন্য মানুষ তাঁকে "বৃন্দাবনের নন্দ মহারাজ" নামে ডাকত। বেড়বাড়ীতে ছিল রাজার উদ্যান, আর সৈন্যদের বসতির জায়গা আজও "কোড়াপাড়া" নামে পরিচিত। যদিও তাঁর রাজবাটির কোনো নিদর্শন বর্তমানে অবশিষ্ট নেই, তবে ঢোল সমুদ্র দীঘির দক্ষিণ পাশে কিছু ক্ষয়ে যাওয়া ইটের স্তুপকে ঘিরে ইতিহাসবিদরা ধারণা করেন—সেখানে হয়তো লুকিয়ে আছে কোনো পুরনো রাজকীয় স্থাপনার চিহ্ন।  ঢোল সমুদ্র দীঘি খননের লোককথা লোকশ্রুতি অনুসারে, রাজার শাসনামলে একসময় ভীষণ খরার কারণে এলাকায় পানির সংকট দেখা দেয়। তখন রাজা দীঘি খননের সিদ্ধান্ত নেন। অসংখ্য মানুষের শ্রমে দীঘি বড় হতে থাকে, কিন্তু কোনোভাবেই তাতে পানি ওঠে না।একদিন রাজা স্বপ্নে নির্দেশ পান যে, রানী যদি পূজার অর্ঘ্য নিয়ে দীঘির তলদেশে নিবেদন করেন, তবে পানির সঞ্চার হবে। প্রজাদের কল্যাণে রানী পুকুরে নেমে দেবতার উদ্দেশ্যে পূজা অর্ঘ্য নিবেদন করেন। ঠিক সেই মুহূর্তেই প্রবল বেগে পানি উঠতে শুরু করে। প্রজাদের আনন্দোল্লাসে চারপাশ মুখরিত হয়ে ওঠে, কিন্তু হঠাৎ পানির স্রোতে রানী তলিয়ে যান। আর ফিরে আসেননি তিনি। সেই দুঃখময় স্মৃতির সাথে জড়িয়ে আজও এই দীঘিকে মানুষ "ঢোল সমুদ্র দীঘি" নামে চেনে।  যোগাযোগ ঢোল সমুদ্র দীঘি ঝিনাইদহ জেলার একটি ঐতিহ্যবাহী স্থান। এটি ঝিনাইদহ সদর থেকে প্রায় ৫ কিলোমিটার পশ্চিমে পাগলা কানাই ইউনিয়নে অবস্থিত। ঝিনাইদহ শহর থেকে রিকশা, ইজিবাইক বা অন্য যেকোনো যানবাহনে করে এখানে যাওয়া যায়।  তথ্যসূত্র  বিষয়শ্রেণী:ঝিনাইদহ সদর উপজেলা বিষয়শ্রেণী:ঝিনাইদহ জেলা বিষয়শ্রেণী:বাংলাদেশের জলধারা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  --জয়ন্ত (আলাপ - অবদান) ১৬:০৩, ২৪ সেপ্টেম্বর ২০১৮ (ইউটিসি) হেলাল উদ্দিন খান শামছুল আরেফিন   – (অপসারণের প্রস্তাবনা দেখুনলগ দেখুন) () জাতীয় বা বৈশ্বয়িক অবদান সুস্পষ্ট নয়; উল্লেখযোগ্যতা সুস্পষ্ট নয়।  Ashiq Shawon (আলাপ) ০৯:০৯, ১৫ সেপ্টেম্বর ২০১৮ (ইউটিসি)  অপসারণে  — সাফি ১০:৫৮, ১৫ সেপ্টেম্বর ২০১৮ (ইউটিসি)  অপসারণে  --মাসুম-আল-হাসান (আলাপ) ০৮:৩১, ১৯ সেপ্টেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
উত্তর আয়ারল্যান্ডের কমন্সসভা ছিল উত্তর আয়ারল্যান্ডের সংসদের নিম্নকক্ষ যা আয়ারল্যান্ড সরকার আইন ১৯২০ এর অধীনে তৈরি হয়েছিল। দ্বিকক্ষ বিশিষ্ট সংসদের উচ্চকক্ষকে বলা হত সিনেট। এটি উত্তর আয়ারল্যান্ড সংবিধান আইন ১৯৭৩ পাসের সাথে বিলুপ্ত করা হয়েছিল।   নির্বাচনী ব্যবস্থা  আয়ারল্যান্ড সরকারের আইনের প্রয়োজন ছিল যে হাউস অফ কমন্সের নির্বাচন একক স্থানান্তরযোগ্য ভোট (এসটিভি) নির্বাচনী ব্যবস্থার মাধ্যমে আয়ারল্যান্ডে প্রথম স্থানীয় সরকার (আয়ারল্যান্ড) আইন ১৯১৯ দ্বারা প্রবর্তিত হয়েছিল। ১৯২০ গভর্নমেন্ট অফ আয়ারল্যান্ড আইনে এর অন্তর্ভুক্তি ইচ্ছাকৃত ছিল। এটি অ-ইউনিয়নিস্টদের জন্য নির্বাচনী সুযোগ প্রদানের উদ্দেশ্যে ছিল। (উত্তর আয়ারল্যান্ডের বোন রাষ্ট্র, অ-অপারেটিভ সাউদার্ন আয়ারল্যান্ডের জন্য অনুরূপ আইনি প্রয়োজনীয়তা সেট করা হয়েছিল এবং আইরিশ ফ্রি স্টেটেও বিদ্যমান ছিল)।  এই আইনের অধীনে উত্তর আয়ারল্যান্ডের সংসদকে তার প্রথম বৈঠকের তিন বছর পর থেকে নির্বাচনী ব্যবস্থা পরিবর্তন করার আইনী ক্ষমতা দেওয়া হয়েছিল। শাসক আলস্টার ইউনিয়নিস্ট পার্টির তৃণমূলের মধ্যে এসটিভির ব্যবহার কঠোরভাবে সমালোচিত হয়েছিল, যারা এটিকে "আন-ব্রিটিশ" হিসাবে দেখেছিল Adversary Politics and Electoral Reform, Samuel Edward Finer Anthony Wigram, 1975, page 158 (চারটি বিশ্ববিদ্যালয় নির্বাচনী এলাকা বাদে, যুক্তরাজ্যের বাকি অংশ ফার্স্ট পাস্ট দ্য পোস্ট ব্যবহার করে)। দ্বিতীয় সংসদ নির্বাচনে ইউইউপির আটটি আসন হারানোয় দলের মধ্যে বড় ধরনের কোন্দলের সৃষ্টি হয়। কেন এটি জনপ্রিয়তার হ্রাসের মুখোমুখি হয়েছিল সে বিষয়ে প্রশ্নগুলি মোকাবেলা করার পরিবর্তে দলটি STV-কে অ-আনুপাতিক (এবং সংখ্যালঘুদের জন্য কম সহায়ক) ফার্স্ট পাস্ট দ্য পোস্ট দ্বারা প্রতিস্থাপিত করেছে। তবে কুইন্স ইউনিভার্সিটির ৪ জন সাংসদ নির্বাচনের জন্য এসটিভি বহাল রাখা হয়েছিল।  তথ্যসূত্র    বহিঃসংযোগ   Stormont Papers – The complete record of debates of the House of Commons of Northern Ireland.    বিষয়শ্রেণী:উত্তর আয়ারল্যান্ডের সংসদ বিষয়শ্রেণী:বিলুপ্ত নিম্নকক্ষ
ইন্টারনেট প্রটোকল ভার্সন ৪ (আইপিভি৪) হল ইন্টারনেট প্রটোকল বা আইপির চতুর্থ সংস্করণ এবং এটিই ইন্টারনেটের বেশিরভাগ যোগাযোগে ব্যবহৃত হয়। অন্য একটি উন্নত সংস্করণ আইপিভি৬, বানানো হয়েছে এবং বিভিন্ন পর্যায়ে বাস্তবায়নে রয়েছে। আইপিভি৪ বর্ণনা করা হয়েছে আইইটিএফ প্রকাশনা আরএফসি ৭৯১ (সেপ্টেম্বর ১৯৮১) যা আগের আরএফসি ৭৬০ (১৯৮০) কে প্রতিস্থাপিত করেছে। 250px|কেন্দ্র|থাম্ব|আইপিভি৪ প্যাকেট এটি হল একটি যোগাযোগবিহীন প্রটোকল প্যাকেট-সুইচড নেটওয়ার্কে ব্যবহারের জন্য। এটি সর্বোত্তম চেষ্টায় বিতরণের মডেলে কাজ করে। যাতে এটি বিতরন করার কোন নিশ্চয়তা দেয় না, এমনকি কোন সঠিক ধাপের নিশ্চয়তা বা প্রতিলিপির বিতরণকে এড়িয়ে যায় না। এই বৈশিষ্ট্য যাতে ডাটার শুদ্ধতা, ঠিক করা হয় উপরের স্তরের পরিবহন প্রটোকল যেমন ট্রান্সমিশন কন্ট্রোল প্রটোকল (টিসিপি) দিয়ে।   সম্ভাষণ  আইপিভি৪ ৩২-বিট ঠিকানা ব্যবহার করে যা ঠিকানা স্থানকে সীমিত করে ৪ ২৯৪ ৯৬৭ ২৯৬ ঠিকানা।   প্যাকেটের গঠন  একটি আইপি প্যাকেটে হেডার এবং ডাটা বিভাগ থাকে। একটি আইপি প্যাকেটে ডাটা চেকসাম বা কোন ফুটার থাকে না ডাটা বিভাগের পরে। সাধারনত সংযোগ স্তরে আইপি প্যাকেট থাকে ফ্রেম আকারে সিআরসি ফুটার সহকারে। এই সিআরসি ফুটার বেশিরভাগ ভুল ধরে এবং সাধারণত এন্ড-টু-এন্ড টিসিপি স্তরে চেকসামগুলো অন্যান্য ভুলগুলো চিহ্নিত করে।RFC 1726 section 6.2   আরও দেখুন   Classful network  Classless Inter-Domain Routing  Internet Assigned Numbers Authority  Legacy internet  আইপিভি৬  List of assigned /8 IPv4 address blocks  আইপি প্রটোকল নম্বরের তালিকা  Regional Internet Registry   টীকা    তথ্যসূত্র    বহিঃসংযোগ    RFC 791—Internet Protocol  https://web.archive.org/web/20170920185613/http://www.iana.org/ — Internet Assigned Numbers Authority (IANA)  http://www.networksorcery.com/enp/protocol/ip.htm  — IP Header Breakdown, including specific options  RFC 3344 — IPv4 Mobility  IPv6 vs. carrier-grade NAT/squeezing more out of IPv4  RIPE report on address consumption as of October 2003  Official current state of IPv4 /8 allocations, as maintained by IANA  Dynamically generated graphs of IPv4 address consumption with predictions of exhaustion dates—Geoff Huston  IP addressing in China and the myth of address shortage  Countdown of remaining IPv4 available addresses (estimated)    বিষয়শ্রেণী:ইন্টারনেট প্রটোকলl বিষয়শ্রেণী:ইন্টারনেট মান বিষয়শ্রেণী:ইন্টারনেট স্তর প্রটোকল বিষয়শ্রেণী:নেটওয়ার্ক লেয়ার প্রোটোকল বিষয়শ্রেণী:যেসব নিবন্ধে ভিডিও ক্লিপ আছে
ডাঃ ইয়াকুব শরীফ ডিগ্রী কলেজ বাংলাদেশের বরিশাল বিভাগের পটুয়াখালী জেলার বাউফল উপজেলার ৭নং বগা ইউনিয়নের একটি কলেজ।   অবস্থান ও ইতিহাস  পিজি হাসপাতালের রেডিওলজি বিভাগের সহকারী অধ্যাপক ও শের-ই-বাংলা মেডিকেল কলেজের অধ্যাপক ডাঃ ইয়াকুব শরীফ ১৯৯৩ সালে পটুয়াখালী জেলার বাউফল উপজেলার ৭নং বগা ইউনিয়নে কলেজটি প্রতিষ্ঠা করেন।   পাঠ্যক্রম    ক্লাস    একাদশ শ্রেণি  দ্বাদশ শ্রেণি   সহ - পাঠক্রম সংক্রান্ত কার্যক্রম  এর মধ্যে রয়েছে:   বিতর্ক প্রতিযোগিতা  বক্তৃতা প্রতিযোগিতা  আবৃত্তি প্রতিযোগিতা  ক্বিরাত প্রতিযোগিতা  বিজ্ঞান মেলা  বার্ষিক ক্রীড়া প্রতিযোগিতা  সাংস্কৃতিক অনুষ্ঠান  বার্ষিক পিকনিক  বার্ষিক ভ্রমণ  বার্ষিক ফুটবল টুর্নামেন্ট  বার্ষিক বাস্কেটবল টুর্নামেন্ট  বার্ষিক ক্রিকেট টুর্নামেন্ট  নৃত্য প্রতিযোগিতা  সংগীত প্রতিযোগিতা   আরো দেখুন    বাংলাদেশের শিক্ষাব্যবস্থা   তথ্যসূত্র   বিষয়শ্রেণী:পটুয়াখালী জেলার মহাবিদ্যালয় বিষয়শ্রেণী:১৯৯৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাউফল উপজেলা বিষয়শ্রেণী:১৯৯৩-এ বাংলাদেশে প্রতিষ্ঠিত
থাম্ব|শেখ ওবায়েদ বিন থানি হাউস।  শেখ ওবায়েদ বিন থানি হাউস হল একটি ঐতিহাসিক ভবন এবং শেখ ওবায়েদ বিন থানির সাবেক বাসভবন, যা সংযুক্ত আরব আমিরাতের দুবাইতে অবস্থিত।  বাড়িটি ১৯১৬ সালে সমুদ্রের পাথর, জিপসাম এবং কাদা দিয়ে তৈরি করা হয়েছিল।Sheikh Obaid bin Thani House, Dubai , TravelDK , Dorling Kindersley.Sheikh Obaid bin Thani House, Dubai , Lonely Planet. এটি এখন একটি জাদুঘর। বাড়িটি শেখ সাইদ আল মাকতুম হাউসের কাছে আল শিন্দাঘা এলাকায় অবস্থিত।   তথ্যসূত্র    বহিঃসংযোগ     বিষয়শ্রেণী:দুবাইয়ের জাদুঘর বিষয়শ্রেণী:সংযুক্ত আরব আমিরাতে রাজকীয় বাসভবন
কার্ল অ্যাডলফ গেজেলরুপ (২ জুন ১৮৫৭ - ১১ অক্টোবর ১৯১৯) ছিলেন একজন ডেনিশ কবি এবং ঔপন্যাসিক যিনি তাঁর স্বদেশী হেনরিক পন্টোপিডানের সাথে ১৯১৭ সালে সাহিত্যে নোবেল পুরস্কার জিতেছিলেন।  তিনি স্ক্যান্ডিনেভিয়ান সাহিত্যের আধুনিক যুগান্তকারী যুগের সময়কালের মানুষ। তিনি মাঝে মাঝে এপিগোনোস ছদ্মনামে লেখালেখি করতেন।   তথ্যসূত্র   বিষয়শ্রেণী:১৮৫৭-এ জন্ম বিষয়শ্রেণী:১৯১৯-এ মৃত্যু বিষয়শ্রেণী:নোবেল বিজয়ী সাহিত্যিক বিষয়শ্রেণী:ডেনীয় নোবেল বিজয়ী বিষয়শ্রেণী:ডেনীয় পুরুষ কবি বিষয়শ্রেণী:ডেনীয় নাস্তিক বিষয়শ্রেণী:ডেনীয় পুরুষ ঔপন্যাসিক
হিলাল বাসাম আল হিলওয়ে (, ; জন্ম: ২৪ নভেম্বর ১৯৯৪; হিলাল আল হিলওয়ে নামে সুপরিচিত) হলেন একজন জার্মান–লেবানীয় পেশাদার ফুটবল খেলোয়াড়। তিনি বর্তমানে লেবানীয় ক্লাব বুর্জ এবং লেবানন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।  হিলাল ২০১৫ সালে লেবাননের হয়ে আন্তর্জাতিক পর্যায়ে অভিষেক করেছেন; লেবাননের জার্সি গায়ে তিনি এপর্যন্ত ৫০ ম্যাচে ৯টি গোল করেছেন।  প্রারম্ভিক জীবন হিলাল বাসাম আল হিলওয়ে ১৯৯৪ সালের ২৪শে নভেম্বর তারিখে জার্মানির হানোফারে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল হিলাল কাতারে অনুষ্ঠিত ২০২৩ এএফসি এশিয়ান কাপের জন্য ঘোষিত লেবাননের ২৬ সদস্যের চূড়ান্ত দলে স্থান পেয়েছিলেন, যেখানে তিনি তিন ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল লেবানন  ২০১৫  ২  ০ ২০১৬  ৭  ১ ২০১৭  ৫  ১ ২০১৮  ৪  ১ ২০১৯  ৯  ৫ ২০২১  ১৩  ১ ২০২২  ৪  ০ ২০২৩  ৫  ০ ২০২৪  ১  ০ সর্বমোট  ৫০  ৯  তথ্যসূত্র  বহিঃসংযোগ             বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:লেবানীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:লেবাননের আন্তর্জাতিক ফুটবলার বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:লেবানীয় বংশোদ্ভূত জার্মান ব্যক্তি বিষয়শ্রেণী:৩. লিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:গ্রিসে প্রবাসী ফুটবলার বিষয়শ্রেণী:ফুটবল উইঙ্গার বিষয়শ্রেণী:ভিএফএল ভলফসবুর্গ ২-এর খেলোয়াড় বিষয়শ্রেণী:লেবানীয় প্রবাসী ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ফুটবল ক্লাব ০৮ হমবুর্গের খেলোয়াড় বিষয়শ্রেণী:জার্মান প্রবাসী ফুটবলার বিষয়শ্রেণী:জার্মান প্রবাসী পুরুষ ফুটবলার
হারামনি হলো মুহম্মদ মনসুরউদ্দিনের বাংলা লোকগানের ১৩ খণ্ডের সংকলনের শিরোনাম। মনসুরউদ্দিন বাংলার বিভিন্ন অঞ্চল থেকে ৫,০০০-এরও বেশি লোকগীতি সংগ্রহ করেছিলেন। তিনি সেগুলোকে কয়েকটি খণ্ডে সংকলন করেন এবং গ্রামীণ এলাকা থেকে সংগৃহীত লোকগীতি প্রকাশের জন্য নির্ধারিত মাসিক সাহিত্য পত্রিকা প্রবাসীর একটি নিয়মিত বিভাগের নামানুসারে সেগুলোর শিরোনাম করেন। হারামনি শব্দের আক্ষরিক অর্থ হারানো রত্ন।   প্রকাশনার ইতিহাস  হারামনির প্রথম খণ্ড মূলত বাউল গানের সংকলন,  সালে প্রকাশিত হয়েছিল । মনসুরউদ্দিন নিজেই এই খণ্ডটি প্রকাশ করেন যা ছাপা হয়েছিল করিম বক্স ব্রাদার্স। নোবেল বিজয়ী কবি রবীন্দ্রনাথ ঠাকুর যখন বইটির প্রথম খণ্ড প্রকাশিত হয় তখন এর ভূমিকা লিখেছিলেন। ১৯৪২ সালে কলকাতা বিশ্ববিদ্যালয় থেকে দ্বিতীয় খণ্ড প্রকাশিত হয়। ১৯৪৮ সালে মনসুরউদ্দিন হারামনির তৃতীয় খণ্ড প্রকাশের উদ্যোগ নেন। ঢাকা বিশ্ববিদ্যালয় ১৯৫৯ সালে চতুর্থ খণ্ড প্রকাশ করে। পাণ্ডুলিপিটিতে ৪০০ টি গান ছিল এবং এর মধ্যে ৩০০ টি হারিয়ে গেছে। চতুর্থ খণ্ডে পাগলা কানাইয়ের অনেক গান ছিল। পঞ্চম খণ্ডটি অধ্যাপক মুহম্মদ আবদুল হাই কর্তৃক সম্পাদিত এবং ঢাকা বিশ্ববিদ্যালয়ের বাংলা বিভাগ থেকে ১৯৬১ সালে প্রকাশিত হয়। এতে লালন ফকির ও পাগলা কানাইয়ের অনেক গান ছিল। আবার মনসুরউদ্দিনই নিজের উদ্যোগে ১৯৬৭ সালে হারামনির ষষ্ঠ খণ্ড প্রকাশ করেন। তবে ততদিনে বাংলা একাডেমি ১৯৬৪ সালে সপ্তম খণ্ড প্রকাশ করে। ষষ্ঠ খণ্ডে লালন ফকিরের প্রায় দুই শতাধিক গান রয়েছে। সপ্তমটিতে ছিল প্রায় সাত শতাধিক গান যার অনেকগুলো সিলেট এলাকা থেকে সংগৃহীত। এছাড়াও পাঞ্জেরী শাহ বা পাঞ্জু শাহের কেউ কেউ ছিলেন। হাসন রাজা, পাঞ্জু শাহ, শীতলংশা শাহ, আরকুম শাহ, মনোমোহন, রাধারমন, দ্বিজ দাস, শেখ ভানু, কুরবান, আবদুল জব্বার, মদন গানবী, শাহ মোহাম্মদ ইয়াসিন, প্রমুখের জীবনকে কেন্দ্র করে মনসুরউদ্দিন এই খণ্ডে ৮৪ পৃষ্ঠার একটি দীর্ঘ ভূমিকা যুক্ত করেছেন। রাম গোপাল, কালা চাঁদ পাগলা, অনন্ত গোসাই ও আব্দুল ওয়াহেদ প্রমুখ। অষ্টম খণ্ডে কুষ্টিয়া, ফরিদপুর, পাবনা ও ঢাকা থেকে সংগৃহীত আট শতাধিক গান রয়েছে। এটি ১৯৭৬ সালে প্রকাশিত হয়েছিল। বাংলা একাডেমিই ১৯৮৮ সালে নবম খণ্ড প্রকাশ করে। যাইহোক, দশম খণ্ড ইতোমধ্যে ১৯৮৪ সালে প্রকাশিত হয়েছিল। ১৩তম খণ্ডটি ১৯৮৪ সালে বাংলাদেশ লোকসাহিত্য পরিষদ কর্তৃক প্রকাশিত হয়। বাংলা একাডেমি, ঢাকা থেকে আরও আটটি খণ্ড প্রকাশ করা বাকি রয়েছে।   বিষয়বস্তু  বাউল গান ছাড়াও হারামনিতে বিভিন্ন শ্রেণীর গ্রামীণ গান রয়েছে যেমন মায়েলি গান, বারো মাইশ্য এবং দেহা তাতওয়া । প্রেমদাসা বৈরাগীর গাওয়া লালন ফকিরের একটি গান হারামনিতে এইভাবে দেখা যায়:  মন আমার কি ছার গৌরব করছো! দেখ না রে সব হাওয়ার খেলা, হাওয়া বন্ধ হতে কি হবে?  খাওয়া হাওয়ার হাওয়াখানা মাওলা বলে ডাক রসনা মহাকাল চলতেছে রানায়কখন কখন কুট ঘটাবে।  বন্ধ হলে হাওয়াটি, মাতীর দেহ হবে মাতীব্যবহূত প্রার্থী হওনা খাঁটি মন! কে তোরে কত প্রশ্ন করবে।  ভাবে আগে যখন, বলেছিল কর্ম সাধন লালন বলে সে কথা, ছোঁছো এই ভেবের লোভে। মুহম্মদ মনসুরউদ্দীন,‘শাহ লালন ফকিরের গান’, প্রবাসী, ফাল্গুন ১৩৩৩;   তথ্যসূত্র   বিষয়শ্রেণী:বাংলা সঙ্গীত
কম্পিউটার বিজ্ঞানে "প্রোগ্রামের সর্বোচ্চ অনুকূলকরণ" বা "সফ্টওয়্যারের সর্বোচ্চ অনুকূলকরণ" (Software optimization) বলতে একটি সফটওয়্যার ব্যবস্থাকে এমনভাবে পরিবর্তন করার প্রক্রিয়াকে বোঝায় যা কাজের কিছু দিককে আরও কার্যকরী করে তুলে কিংবা কম সম্পদ ব্যবহার করে। সাধারণত একটি কম্পিউটার প্রোগ্রাম সর্বোচ্চ অনুকূল করা হয় যাতে এটি আরো দ্রুত নির্বাহ হয় অথবা কম্পিউটার স্মৃতির আধার (মেমোরি স্টোরেজ) বা অন্যান্য সম্পদদের কম ব্যবহার এবং কম শক্তি ব্যবহার করে কার্য পরিচালনা করতে সক্ষম হয়।   সাধারণ পরিচিতি  যথার্থভাবে সর্বোত্তম অনুকূল ব্যবস্থা তৈরি করা এই প্রক্রিয়ার মাধ্যমে পাওয়া বিরল ব্যাপার। সর্বোচ্চ অনুকূলকরণ প্রক্রিয়া সাধারণত শুধুমাত্র একটি অ্যাপ্লিকেশন বা একজন ব্যবহারকারীর জন্য অনুকূল হয়। একজন সময়ের পরিমাণ কমিয়ে দিতে পারে যা দ্বারা প্রোগ্রামটি আরো মেমোরির ব্যবহার করে কিছু কাজ সম্পন্ন করে। এমন একটি অ্যাপ্লিকেশন যেখানে কম্পিউটার স্মৃতি বা মেমরির আয়তন বিরল থাকে, সেখানে কম মেমরি ব্যবহারের জন্য একজন ইচ্ছাকৃতভাবে একটি ধীর আলগোরিদম বেছে নিতে পারে। বেশিরভাগ ক্ষেত্রে একই জিনিস সব ক্ষেত্রেই ভাল কাজ করে এমন হয় না, তাই ইঞ্জিনিয়াররা সর্বাধিক আগ্রহের বিষয়গুলোকে সর্বোচ্চ অনুকূল করতে চেষ্টা করে। উপরন্তু, একটি সফটওয়্যারকে সম্পূর্ণরূপে অনুকল করার জন্য প্রচেষ্টার প্রয়োজন - এমন ক্ষেত্রে দেখা যায় আরও উন্নতি করতে অক্ষম হয়ে পরে - প্রায় সবগুলি উপভোগের সুবিধাগুলির জন্য এটি যুক্তিসংগত; তাই সর্বোচ্চ অনুকূলকরণ প্রক্রিয়াটিকে সম্পূর্ণরূপে অনুকূল সমাধান পৌঁছানোর আগে থামানো যেতে পারে। সৌভাগ্যবশত, এটা প্রায়ই এমন হয় যে সর্বাধিক উন্নতি প্রক্রিয়ার প্রথম দিকে আসে।   সর্বোচ্চ অনুকূলকরণের স্তরসমূহ   সর্বোচ্চ অনুকূলকরণ অনেক স্তরে ঘটতে পারে। সাধারণত উচ্চতর স্তরের প্রভাব বেশি হয় এবং একটি প্রকল্পের মধ্যে পরবর্তীতে পরিবর্তন করা কঠিন হয়। যদি পরিবর্তন করার প্রয়োজন হয়, তাহলে হয় উল্লেখযোগ্য পরিমাণ পরিবর্তন সাধন করতে হয় অথবা সম্পূর্ণ পুনর্লিখন করতে হয়। সুতরাং সর্বোচ্চ অনুকূলকরণ সাধারণত উচ্চতর থেকে নিম্নতর পরিমার্জনের মাধ্যমে অগ্রসর হয়, প্রাথমিক লাভগুলি বড় হয় এবং কম কাজ দিয়ে অর্জিত হয়। পরবর্তীতে লাভ ছোট হয় ও বেশি কাজ প্রয়োজন হয়। যাইহোক, কিছু ক্ষেত্রে সামগ্রিক কর্মক্ষমতা একটি প্রোগ্রামের খুব কম-স্তরীয় অংশগুলির পারফরম্যান্সের উপর নির্ভর করে। একটি দেরী পর্যায়ের ছোট পরিবর্তন বা নিম্ন-স্তরের প্রাথমিক বিবেচনাও অনেক বড় প্রভাব থাকতে পারে। সাধারণত একটি প্রকল্প জুড়ে কিছু বিবেচনা দক্ষতা দেওয়া হয় - যদিও এটি উল্লেখযোগ্যভাবে পরিবর্তিত হয় - কিন্তু প্রধান সর্বোচ্চ অনুকূলকরণ (optimization) প্রায়ই, যদি কখনও দেরী করা একটি সংশোধনীয় বলে মনে করা হয়। দীর্ঘমেয়াদী চলমান প্রকল্পগুলির মধ্যে রয়েছে সর্বোচ্চ অনুকূলকরণের চক্র, যেখানে এক এলাকায় উন্নতি অন্য সীমাবদ্ধতা প্রকাশ করে এবং এইগুলি সাধারণত কর্মক্ষমতা গ্রহণযোগ্য হয় বা লাভ খুব ছোট বা ব্যয়বহুল হয়ে যায়। বিষয়শ্রেণী:কম্পিউটার_অপটিমাইজেশন  বিষয়শ্রেণী:প্রোগ্রামিং_ভাষার_বিষয়  বিষয়শ্রেণী:সফটওয়্যার_অপটিমাইজেশন
This is a multifunction template. At its simplest, it adds the currency mark "৳", as recommended by MOS:CURRENCY for many situations. The template can also link to the Bangladeshi taka article and can even calculate inflation. See warnings below.   Usage   Example:   →    →    Link  The parameter  may be used to link ৳ to the article Bangladeshi taka. This is turned off by default, but may be appropriate for the first occurrence of the term in an article.  Example:   →    Inflation calculation   The template supports inflation calculation, by way of . If the second parameter is used, to specify a year, and this year is within a certain range of available inflation data (specifically, ), the equivalent value represented in  taka will be calculated in parentheses. However, this function should only be used in appropriate situations.       Examples:   →    →    →    →    →    →    →    →   Additional parameter  will cause the template to calculate to the nearest taka (instead of the nearest poisha), and prefix the calculated value with "about". The rounding can be fine-tuned further by using . These parameters may be combined.  Examples:   →    →    →    →    →    →    Redirects here   Template:৳  Template:Bangladeshi Taka   See also   Wikipedia:Manual of Style (dates and numbers)#Currencies  Template:Currency  Template:BDTConvert: To automatically convert and format currency from Bangladeshi Takas (Tk.) to United States Dollars. (US$) for use on Bangladesh-related articles on Wikipedia or wherever appropriate.  Wikipedia:WikiProject Bangladesh  Template:AUD  Template:CAD  Template:CNY  Template:JPY  Template:US$
ঝালাওয়াড় জেলা উত্তর ভারতের রাজস্থান রাজ্যের একটি জেলা। ঝালাওয়াড় শহরটি জেলা সদর। ঝালাওয়াড় জেলা জয়পুর বিভাগের একটি অংশ।  জনসংখ্যার উপাত্ত ২০১১ সালের আদমশুমারি অনুসারে ঝালাওয়াড় জেলার জনসংখ্যা ১,৪১১,৩২৭ জন, যা ইসোয়াতিনি বা মার্কিন যুক্তরাষ্ট্রের হাওয়াই রাজ্যের সমান। এটি জনসংখ্যার হিসাবে ভারতে ৩৪৯ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ২২৭ জন  (৫৯০ জন/বর্গ মাইল)।  ২০০১-২০১১-এর দশকে জনসংখ্যা বৃদ্ধির হার ১৯.৫৭% ছিল। ঝালাওয়াড় জেলার লিঙ্গ অনুপাত রয়েছে ১,০০০ জন পুরুষ প্রতি ৯৪৫ জন মহিলা এবং শিক্ষার হার ৬২.১৩%।  ভারতের ২০১১ সালের আদমশুমারির সময়ে, জেলার ৯৮.৮০% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।2011 Census of India, Population By Mother Tongue  জেলার শহর/গ্রামীণ জনসংখ্যা   ২০১১ সালের আদম শুমারির জন্য ঝালাওয়াড় জেলার মোট জনসংখ্যার মধ্যে ১৬.২৫ শতাংশ জেলার নগর অঞ্চলে বাস করে। শহরে মোট ২২৯,২৯১ জন লোক বাস করেন, যার মধ্যে পুরুষ ১১৮,৬১০ জন এবং মহিলা ১১০,৬৮১ জন। ২০১১ সালের আদমশুমারির তথ্য অনুসারে ঝালাওয়াড় জেলার নগর অঞ্চলে লিঙ্গ অনুপাত ৯৩৩। একইভাবে ২০১১ সালের আদমশুমারিতে ঝালাওয়াড় জেলায় শিশু লিঙ্গের অনুপাত ছিল ৮৮৮। শহরাঞ্চলে শিশুর জনসংখ্যা (০- ৬) ছিল ৩০,৮৩৮ জন, এর মধ্যে পুরুষ ও মহিলা ছিলেন ১৬,৩৩৮ জন এবং ১৪,৫০০ জন। এই ঝালাওয়াড় জেলার শিশুসংখ্যা সংখ্যা মোট শহুরে জনসংখ্যার ১৩.৭৭%। ২০১১ সালের আদম শুমারি অনুসারে ঝালাওয়াড় জেলায় গড় সাক্ষরতার হার ৮১.০৯%, এর মধ্যে পুরুষ এবং মহিলার সাক্ষরতার হার যথাক্রমে ৮৯.৫৪ % এবং ৭২.১১%। প্রকৃত সংখ্যায় ১৬০,৯২৬ জন মানুষ শহরাঞ্চলে সাক্ষর, যার মধ্যে পুরুষ এবং মহিলা যথাক্রমে ৯১,৫৭৩ জন এবং ৬৯,৩৫৩ জন।  ২০১১ সালের আদমশুমারি অনুসারে সাক্ষরতার জেলার ৮৩.৭৫% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ১,১৮১,৮৩৮ জন, যার মধ্যে পুরুষ এবং মহিলা যথাক্রমে ৬০৬,৫৩৩ জন এবং ৫৭৫,৩০৫ জন। ঝালাওয়াড় জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৯৪৯ জন মহিলা। যদি ঝালাওয়াড় জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৯১৬ জন মেয়ে রয়েছে।  গ্রামাঞ্চলে ০-৬ বছর বয়সী শিশুদের জনসংখ্যা ১৭৭,৩৬৭ জন, যার মধ্যে পুরুষ ৯২,৫৫২ জন এবং মহিলা ৮৪,৮১৫ জন। ঝালাওয়াড় জেলার মোট পল্লী জনসংখ্যার ১৫.২৬% শিশু। ২০১১ সালের আদম শুমারি অনুসারে ঝালাওয়াড় জেলার গ্রামীণ অঞ্চলে সাক্ষরতার হার ৫৭.৬৩%।  তথ্যসূত্র  বহিঃসংযোগ  বিষয়শ্রেণী:রাজস্থানের জেলা বিষয়শ্রেণী:ঝালাওয়াড় জেলা